Kovrilpaĝo de la libro Fine! Nun mi komprenas la radion!Kovrilpaĝo de la libro Fine! Nun mi komprenas la radion!

RADIO AMATERSKY SLOVNIK
-----------------------

RADIO AMATERSKY SLOVNIK libro eldonita en 1927 de Otto Ginz kaj membroj de la internacia radio-asocio. 217 paĝoj.
Radioamatora vortaro kvinlingva en ĉeĥe, esperante, germane, france kaj angle.

Radio-Terminaro
---------------

Radio-Terminaro de Alec Venture: 1-a eldono Rickmansworth: Internacia Esperanto-Ligo, 1943. - 34 paĝoj; 2. eldono Oakville, Ontario, Kanado: Esperanto Press, 1960. - 33 paĝoj.

Ham's interpreter
-----------------

*Ham's interpreter* de voksignoj DJ0OY kaj DL1CU, radio-amatora terminaro kaj frazaro, 10-lingva, 52 paĝoj, Stuttgart 1966: en la angla, esperanta finna, franca, germana, hispana, itala, rusa, serbokroata kaj sveda.

Pacifika rondo
--------------

En 1973 la pacifika rondo kaj Buno, voksigno KH6GT, eldonis **radioamatoran Esperanto-terminaron**.
Ĝi estis ok-paĝa, formato A5. Ĝi klarigis multajn vortojn bezonataj por kontaktoj inter Esperanto-radioamatoroj.
La enhavo estis ellaborita kaj en praktiko provita per multaj radiokontaktoj en la pacifika rondo. En tiu rondo partoprenis stacioj el Usono, Meksikio kaj Japanio.

La terminaro enhavis tri grupojn da vortoj:

* 1 fakvortoj teknikaj
* 2 Esperanto-versioj de la amatoraj ĵargonaj esprimoj

Ni volis eviti, ke en Esperanto oni uzu tradukitajn anglalingvajn ĵargonajn vortojn kiel "sepdek tri". Ni uzu klaran lingvon kaj diru "ĝis!". Anstataŭ "cq" ni voku "iu ajn!"

* 3 Esperanto-tradukoj de la Q-kodoj

Ekzemploj: Anstataŭ diri QRM aŭ la strangegan "kuoromo" ni uzu "intermikso", anstataŭ QRN ni uzu "bruo".

Uzante tiujn vortojn ekestis pli bona radioamatora Esperanto.

DJ4PG
-----

Hans, DJ4PG, eldonis en 1999 dulingvan lernolibron "Esperanto für den Amateurfunk", Esperanto - Deutsch. 107 paĝoj. Ĝi inkluzivis vortaron trilingvan, angla/ham jargon - germana - Esperanto, kun 12 paĝoj. Ĝi transprenis plejparte la koncepton kaj la vortojn fiksitaj de la pacifika rondo.

Krom la vortaro ĝi enhavas

* kompletan lernolibron de Esperanto kun speciala traktado de la radioamatora lingvo.
* Sub titolo "Rimarkoj" ĝi traktas (en germana) argumentojn por Esperanto, ĝian intencon por paco, k.a.

Lernolibro kaj vortaro de Imre Frenczy
--------------------------------------

RÁDIÓAMATŐR ALAPISMERETEK - ESZPERANTÓ - (2004), 24 paĝoj, kompilita de Dr. Ferenczy Imre, HA1UD. Estas lernolibro pri Esperanto por radioamatoroj, je la fino ĝi havas fakvortaron.

UK Bonaero
----------

En UK 2014 dum la jarĉefkunveno de ILERA en Bonaero estis decidite prilabori la vortaron, i.a. ĉar novaj teknikoj bezonas pliajn vortojn. Forumo por diskuto de tio povas esti la Google-grupo Esperanto Radio Amatoroj.

vidu ankaŭ
----------

* Listo de Esperanto-vortaroj
* Ĝermolisto de fakverkoj

Eksteraj ligiloj
----------------

La yahoo-grupo estas nia forumo, en kiu ni diskutas radioamatorajn aferojn. Membriĝo eblas ankaŭ por ne-radioamatoroj.

* elŝuteblaj vortaroj pri Radiotekniko en STEB
* Fakaj libroj kaj verkoj en Esperanto ĉe eszperanto.hu
* Google-grupo de ILERA [Nuntempe uzata]
* Yahoo-grupo de ILERA Arkivigite je 2012-11-08 per la retarkivo Wayback Machine
* Listo de radioamatoraj vortaroj en pluraj lingvoj kaj specife en Esperanto.

Referencoj
----------

1. ↑  Biblioteko de HEF
2. ↑  Ilera bulteno 74
3. ↑  Slipo en esperanto-france[*rompita ligilo*]
4. ↑  Biblioteko HEF  Arkivigite je 2019-01-25 per la retarkivo Wayback Machine
5. ↑  venture-radio-terminaro elŝuteblaPDF (3,25 MB) en STEB
6. ↑  dl1cu-hams-interpreter elŝuteblaPDF (4,40 MB) en STEB
7. ↑  KH6GT-radioamatora-terminaro elŝuteblaPDF (3,83 MB) en STEB
8. ↑  eszper elŝutebla versioPDF (220 KB)